Document ID: 32004R0323

Kommissionens forordning (EF) nr. 323/2004
af 25. februar 2004
om tilpasning af forordning (EØF) nr. 1686/72 som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, stk. 2, og
ud fra følgende betragtninger:
(1) Ved artikel 3, stk. 4a, i Rådets forordning (EØF) nr. 2358/71 af 26. oktober 1971 om den fælles markedsordning for frø(1) blev der indført en stabiliseringsmekanisme for ris til udsæd og for andet frø end ris til udsæd med henblik på at fastsætte en maksimal mængde, hvortil der kan ydes støtte, og at fastlægge fordelingen af denne maksimale mængde mellem medlemsstaterne.
(2) Ved Kommissionens forordning (EØF) nr. 1686/72 af 2. august 1972 om gennemførelse af visse regler om støtte inden for frøsektoren(2) blev de nævnte maksimale mængder af ris til udsæd og af andet frø end ris til udsæd fastsat for Fællesskabet og for hver af medlemsstaterne.
(3) Under hensyntagen til Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Fællesskabet den 1. maj 2004 vil det være hensigtsmæssigt at fastsætte den maksimale mængde af ris til udsæd og af andet frø end ris til udsæd, hvortil der kan ydes støtte i det udvidede Fællesskab, samt mængderne vedrørende hver medlemsstat. De maksimale mængder beregnes på basis af de mængder, som medlemsstaterne meddeler Kommissionen.
(4) Den ris til udsæd, der høstes i et produktionsår, anvendes normalt til at tilså arealerne til produktion af uafskallet ris og af ris til udsæd i det følgende produktionsår. Der kræves 0,2 ton frø for at tilså én hektar i Fællesskabet. For at tilså det samlede basisareal på (433123 ha + 3222 ha =) 436345 ha kræves en maksimal mængde på 87269 tons.
(5) Forordning (EF) nr. 1686/1972 bør derfor ændres -
UDSTEDT FØLGENDE FORORDNING:
Artikel 1
Forordning (EØF) nr. 1686/72 ændres således:
1) Artikel 3, stk. 1, første afsnit, affattes således:"Fra 1. juli 2004 fastsættes for andet frø end ris til udsæd en maksimal mængde på 332841 tons pr. år, hvortil der kan ydes støtte i Det Europæiske Fællesskab, og som fordeles på følgende måde på de enkelte producentmedlemsstater:
TABELPOSITION "
2) Artikel 3a, stk. 1, første afsnit, affattes således:"Fra 1. juli 2004 fastsættes for ris til udsæd en maksimal mængde på 87269,0 tons pr. år, hvortil der kan ydes støtte i Det Europæiske Fællesskab, og som fordeles på følgende måde på de enkelte producentmedlemsstater:
TABELPOSITION "
Artikel 2
Denne forordning træder i kraft den 1. maj 2004 under forudsætning af, at traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse træder i kraft.
Den anvendes indtil udgangen af produktionsåret 2004/05.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. februar 2004.

Labels: 6